"கண்ட நாயெல்லாம் கஞ்சியிலே மண்ண வாரி போடுகத நான் குடிக்கணுமோ?" என்று அப்பா சொன்னார். "லே, மகாபாவி. ஏமானையா சொல்லுதே? அன்னம் போடுத ஏமானையாலே சொல்லுதே?" என்று  வெறிகொண்டு பாய்ந்து வந்த தாத்தா கையில் கிடைத்த வாரியலால் அப்பாவை மாறி மாறி அடித்தார். உடம்பெல்லாம் வாரியல்குச்சிகள் குத்தி எரிய அப்பா குடிசைக்கு வெளியே சென்று குட்டித்தெங்கின் குழிக்குள் அமர்ந்துகொண்டார். (வணங்கான், ஜெயமோகன்) யார் வீட்டுக்குப் போனாலும் விசாலத்துக்கு என்று ஒரு வேலை இருக்கும். வாரியலை எடுத்து வீட்டைத் தூத்து ஒதுக்குவாள். (தவசி, நாஞ்சில்நாடன்) வீட்டில் தரையில் உள்ள அழுக்குகளையும் குப்பைகளையும் வாரிக் கூட்ட உதவும் விளக்குமாறு அல்லது துடைப்பம். பெருக்குமாறு என்பதை தமிழ்நாட்டில் திருநெல்வேலியில் வாரியல் என்பர். ஈடான பிற சொற்கள் துடைப்பம், விளக்குமாறு, கூட்டுமாறு, ஈர்க்குமாறு என்பனவாகும்.   வீட்டில் தரையில் உள்ள அழுக்குகளையும் குப்பைகளையும் வாரிக் கூட்ட உதவும் விளக்குமாறு அல்லது துடைப்பம். கூட்டுமாறு என்பதை தமிழ்நாட்டில் திருநெல்வேலியில் வாரியல் என்றும் பிற இடங்களில் ஈடான பிற சொற்களாலும் வழங்கப்பெறுகின்றன: துடைப்பம், விளக்குமாறு, கூட்டுமாறு, ஈர்க்குமாறு.  